OpenLLM-France/wikimedia huggingface dataset:
# Diogo Costa Amarante

Diogo Costa Amarante (Oliveira de Azeméis, 12 de març de 1982) és un director de cinema portuguès.

## Camí acadèmic

Llicenciat en Dret per la Universitat de Coimbra, on va estudiar entre 2000 i 2005. Màster en Cinema Documental i postgrau en Cinematografia, per l'Escola Superior de Cinema i Audiovisuals de Catalunya, Barcelona, realitzat l'any 2010. Estudiant de Universitat de Nova York en cinematografia i producció cinematogràfica del 2012 al 2016.

## Filmografia
### Curtmetratges

* 2007 - Jumate
* 2008 - Em Janeiro, Talvez
* 2011 - Down Here
* 2014 - As Rosas Brancas
* 2017 - Cidade Pequena
* 2019 - Luz de Presença

## Premis

El 2017 va guanyar l'Ós de Plata al millor curtmetratge a la Berlinale per Cidade Pequena.
As Rosas Brancas fou seleccionada per al concurs oficial de curtmetratges del Festival Internacional de Cinema de Berlín, va ser distingit amb el Prix Européen del Consell Regional de Bretanya, al Festival Europeu de Curtmetratges de Brest; i amb el Premi Cineclubes al Festival Luso-brasiler de Santa Maria da Feira.
El curtmetratge Down Here va ser guardonat com a millor curtmetratge al Festival Internacional de Cinema Gai i Lèsbic de Barcelona; Millor Curtmetratge Internacional al Mix Brasil - Festival de la Diversitat Cultural; Pride in Palermo al Sicilia International Queer Film Fest, Itàlia, 2012; i va obtenir una Menció Especial del Jurat al Festival Internacional de Cinema LGBT de Torino, Itàlia, també el 2012.
Em Janeiro, Talvez va ser distingit amb el premi al Millor documental nacional a DocumentaMadrid 09; També va rebre una menció especial del jurat al Salina Doc Fest, Itàlia.
Jumate va guanyar el premi al Millor Documental Nacional a DocumentaMadrid 08; De l'Ou d'Or al Festival Internacional de Reykjavík; del premi a la millor pel·lícula al Festival Internacional d'Adana a Turquia.

## Referències

* ↑ Diego Costa Amarante a agencia.curtas.pt
* ↑ «Diogo Costa Amarante: "É como se eles quisessem valorizar a manufactura"». publico.pt.
* ↑ «As Rosas Brancas». berlinale.de. Arxivat de l'original el 2017-03-13. [Consulta: 1r febrer 2022].
* ↑ XII Festival Internacional de Cine Gay y Lésbico de Barcelona presentará 43 producciones, amadoresdelcine.blogspot

## Enllaços exterms

* Entrevista de Diogo Costa Amarante à revista Sábado
* Perfil de Diogo Costa Amarante no Observador
# Denis Obua

Denis Obua (Uganda, 13 de juny de 1947 - 4 de maig de 2010) és un exfutbolista ugandès de la dècada de 1970.
És pare de David Obua, també futbolista.
Fou internacional amb la selecció de futbol d'Uganda.
Pel que fa a clubs, destacà a Coffee United FC, Police FC i Maroons FC.
Fou entrenador de Police FC i a les categories inferiors d'Uganda. També fou president de la CECAFA.

## Referències

* ↑ Mwanguhya, Andrew «Football legend Obua dies». , 05-05-2010 [Consulta: 4 agost 2010].
* 1 2 3 Zziwa, Hassan Badru. «Obua: Akol boy who became legendary». The Observer (Uganda), 09-05-2010. [Consulta: 4 agost 2010].
* ↑ Ndawula, Innocent. «Obua was Mr Football». SC VILLA., 05-05-2010. Arxivat de l'original el 29 de setembre 2011. [Consulta: 4 agost 2010].
* ↑ Zziwa, Hassan Badru. «What is Uganda's all-time best 11? Ex stars give their verdict». The Observer (Uganda), 03-01-2010. [Consulta: 4 agost 2010].
* ↑ Zziwa, Hassan Badru. «Best ever left wingers». The Observer (Uganda), 09-05-2010. [Consulta: 4 agost 2010].
* ↑ Zziwa, Hassan Badru. «Obua was just exceptional». The Observer (Uganda), 09-05-2010. [Consulta: 4 agost 2010].
* ↑ Zziwa, Hassan Badru. «Is it true that Desire Birungi is Late Obua's daughter». The Observer (Uganda), 16-05-2010. [Consulta: 4 agost 2010].
# Deshidrogenasa

Una deshidrogenasa, dehydrogenase en anglès, és un enzim que catalitza una reacció redox, a la que treu un o més hidrids (H$^−$) del substrat (que resulta oxidat) i els transfereix a un acceptor d'electrons (que resulta reduït). Normalment la transferència es dona al NAD$^+$/NADP$^+$ o a un coenzim flavin com el FAD o FMN. Les deshidrogenases són enzims clau en el metabolisme energètic de la cèl·lula; diverses d'elles actuen en el cicle de Krebs, ruta metabòlica essencial en el catabolisme aerobi. En són exemples l'alcohol deshidrogenasa, l'isocitrat deshidrogenasa o la malat deshidrogenasa.

## Enllaços externs

* Dehydrogenase al Diccionari d'eMedicine
# Distribució binomial negativa estesa

En probabilitat i estadística, la distribució binomial negativa estesa és una distribució de probabilitat discreta que amplia la distribució binomial negativa. Es tracta d'una versió truncada de la distribució binomial negativa per a la qual s'han estudiat mètodes d'estimació.
Una variable aleatòria X de la distribució binomial negativa estesa de paràmetres m, r i p s'escriurà : $X\sim \mathrm {ExtNegBin} (m,r,p)$.
En el context de la ciència actuarial, la distribució apareix en la seva forma general en un document de K. Hess, A. Liewald i K.D. Schmidt, on els autors caracteritzen les distribucions mitjançant l'extensió de la iteració de Panjer. Per al cas m = 1, la distribució ja va ser discutida per Willmot i es va posar en una família parametritzada amb la distribució logarítmica i la distribució binomial negativa per H.U. Gerber.

## Funció de massa de probabilitat

Per un nombre natural m ≥ 1 i els paràmetres reals p, r amb 0 < p ≤ 1 i –m < r < –m + 1, funció de massa de probabilitat de la distribució ExtNegBin(m, r, p) està donada per
    $f(k;m,r,p)=0\qquad {\text{ per a }}k\in \{0,1,\ldots ,m-1\}$
i
    $f(k;m,r,p)={\frac {{k+r-1 \choose k}p^{k}}{(1-p)^{-r}-\sum _{j=0}^{m-1}{j+r-1 \choose j}p^{j}}}\quad {\text{per }}k\in {\mathbb {N} }{\text{ amb }}k\geq m,$
on
    ${k+r-1 \choose k}={\frac {\Gamma (k+r)}{k!\,\Gamma (r)}}=(-1)^{k}\,{-r \choose k}\qquad \qquad (1)$
és el coeficient binomial (generalitzat) i Γ és la funció gamma.

## Funció generadora de probabilitat

Usant f ( . ; m, r, ps) per a s ∈(0, 1] és també una funció de massa de probabilitat, on es dedueix que la funció generadora de probabilitat ve donada per
    ${\begin{aligned}\varphi (s)&=\sum _{k=m}^{\infty }f(k;m,r,p)s^{k}\\&={\frac {(1-ps)^{-r}-\sum _{j=0}^{m-1}{\binom {j+r-1}{j}}(ps)^{j}}{(1-p)^{-r}-\sum _{j=0}^{m-1}{\binom {j+r-1}{j}}p^{j}}}\qquad {\text{per }}|s|\leq {\frac {1}{p}}.\end{aligned}}$
Pel cas important m = 1, per tant r ∈(–1, 0), es pot simplificar en
    $\varphi (s)={\frac {1-(1-ps)^{-r}}{1-(1-p)^{-r}}}\qquad {\text{per }}|s|\leq {\frac {1}{p}}.$

## Referències

* ↑ Jonhnson, N.L.; Kotz, S.; Kemp, A.W. (1993) Univariate Discrete Distributions, 2nd edition, Wiley ISBN 0-471-54897-9 (page 227)
* ↑ Shah S.M. (1971) "The displaced negative binomial distribution", Bulletin of the Calcutta Statistical Association, 20, 143–152
* ↑ Hess, Klaus Th.; Anett Liewald; Klaus D. Schmidt «An extension of Panjer's recursion» (PDF). ASTIN Bulletin, 32, 2, 2002, pàg. 283–297. DOI: 10.2143/AST.32.2.1030.
* ↑ Willmot, Gordon «Sundt and Jewell's family of discrete distributions» (PDF). ASTIN Bulletin, 18, 1, 1988, pàg. 17–29. DOI: 10.2143/AST.18.1.2014957.
* ↑ Gerber, Hans U. «From the generalized gamma to the generalized negative binomial distribution». Insurance: Mathematics and Economics, 10, 4, 1992, pàg. 303–309. DOI: 10.1016/0167-6687(92)90061-F. ISSN: 0167-6687.
# Diagrama de Ramachandran

Un diagrama de Ramachandran (o gràfic de Ramachandran o gràfic [φ,ψ]), desenvolupat el 1963 per G. N. Ramachandran, C. Ramakrishnan i V. Sasisekharan, és una forma de visualitzar totes les combinacions possibles dels angles dièdrics φ contra ψ entre aminoàcids d'un polipèptid i que contribueixen al plegament de la proteïna.

## Referències

* ↑ Ramachandran, G.N.; Ramakrishnan, C.; Sasisekharan, V. «Stereochemistry of polypeptide chain configurations». Journal of Molecular Biology, 7, 1963, pàg. 95–9. DOI: 10.1016/S0022-2836(63)80023-6. PMID: 13990617.
# Diego Malonda Mestre

Diego Malonda Mestre (Oliva, 12 de febrer de 1952) és un ex-pilotaire valencià. Jugava a Raspall amb el sobrenom de Malonda II.
Va començar a jugar al carrer, com els xiquets de l'època. Però quan el seu germà Jose, Malonda I, comença a destacar com a figura, dona el pas a professional. Era una època marcada per la crisi econòmica i la retirada de l'anterior generació de jugadors, que alhora és l'inici d'una de les millors etapes del raspall. És recordat com un dels millors rests del moment, amb una treta poderosa per un joc brau, i per protagonitzar remuntades. Va estar molt de temps en actiu, i participà en les primeres competicions professionals de la modalitat. En 1986 seria finalista al primer Individual contra el seu nebot Carlos Parra Mestre Pepito, i en 1988 guanyaria la cinquena lliga de raspall, fent equip amb Balduino i el seu nebot Francisquet.
En 1981, participà i va guanyar en un desafiament, fent parella amb el seu germà Malonda I, que s'acabava de retirar, contra Genovés.

## Referències

* 1 2 3 4 5 6 7 8 Malonda, Helena; Malonda, Vicent «"Els d'ara juguen molt però nosaltres jugàvem amb més sang" - PilotaVeu». PilotaVeu, 09-11-2016. Arxivat de l'original el 2016-12-21 [Consulta: 21 desembre 2016]. Arxivat 2016-12-21 a Wayback Machine.
* ↑ Biografies de pilotaires. Federació de Pilota Valenciana.
* ↑ Mata, Josep; Sentandreu, Ricard «‘Abans eren més tècnics, ara el joc és més espectacular’». PilotaVeu, 19-12-2014. Arxivat de l'original el 2016-12-21 [Consulta: 21 desembre 2016]. Arxivat 2016-12-21 a Wayback Machine.
# Districte de la Sarine

El districte de la Sarine és un dels set districtes del Cantó de Friburg a Suïssa. Rep el nom del riu Sarine que el travessa
Té 92369 habitants (cens de 2006) i una superfície de 217,60 km². Està format per 36 municipis i el cap del districte és Friburg. Es tracta d'un districte amb el francès com a llengua oficial.

## Municipis

| Nom | Classificació 2007 (2006) | Població (2007) | Superfície en ha |
| Fribourg | 1 (1) | 37 392 | 932 |
| Villars-sur-Glâne | 2 (2) | 10 635 | 547 |
| Marly | 3 (3) | 7 673 | 768 |
| Givisiez | 4 (4) | 3 101 | 345 |
| Le Mouret | 5 (5) | 2 858 | 1 847 |
| Granges-Paccot | 6 (7) | 2 386 | 398 |
| Belfaux | 7 (6) | 2 356 | 643 |
| Corminboeuf | 8 (8) | 2 101 | 561 |
| Hauterive (FR) | 9 (9) | 2 024 | 1 192 |
| Farvagny | 10 (10) | 1 969 | 1 003 |
| Neyruz | 11 (11) | 1 954 | 554 |
| La Brillaz | 12 (13) | 1 645 | 1 026 |
| Avry | 13 (12) | 1 616 | 581 |
| Grolley | 14 (14) | 1 576 | 532 |
| Matran | 15 (15) | 1 466 | 289 |
| Treyvaux | 16 (16) | 1 367 | 1 142 |
| Cottens (FR) | 17 (18) | 1 168 | 497 |
| Rossens (FR) | 18 (19) | 1 167 | 506 |
| Ependes (FR) | 19 (17) | 1 033 | 563 |
| Le Glèbe | 20 (20) | 1 056 | 1 031 |
| Corpataux-Magnedens | 21 (21) | 1 002 | 447 |
| La Sonnaz | 22 (22) | 952 | 690 |
| Prez-vers-Noréaz | 23 (23) | 828 | 571 |
| Vuisternens-en-Ogoz | 24 (24) | 780 | 624 |
| Arconciel | 25 (25) | 718 | 611 |
| Autigny | 26 (26) | 673 | 622 |
| Chénens | 27 (27) | 621 | 397 |
| Ponthaux | 28 (28) | 553 | 596 |
| Noréaz | 29 (29) | 526 | 687 |
| Corserey | 30 (30) | 299 | 346 |
| Ferpicloz | 31 (31) | 222 | 103 |
| Pierrafortscha | 32 (32) | 148 | 506 |
| Chésopelloz | 33 (34) | 123 | 167 |
| Senèdes | 34 (33) | 118 | 50 |
| Villarsel-sur-Marly | 35 (35) | 88 | 143 |
| Autafond | 36 (36) | 77 | 243 |
# Disputa telecom entre Gibraltar i Espanya

Les connexions telefòniques directes entre Gibraltar i Espanya foren tallades en el 1969, quan les comunicacions terrestres entre ambdós territoris van ser detingudes pel dictador espanyol Francisco Franco, i no foren restaurades fins al 1986. No obstant això, Gibraltar experimentà restriccions després d'aquesta data amb problemes amb el seu sistema de telecomunicacions, com a resultat directe de la reclamació de la sobirania espanyola.
Fins a 10 de febrer del 2007, l'estat espanyol va seguir imposant restriccions a la capacitat de Gibraltar per ampliar i modernitzar la seva infraestructura de telecomunicacions. Aquests inclouen la negativa a reconèixer el codi de línia directa internacional (IDD) (+350) de Gibraltar que limitava l'expansió del pla de numeració telefònica de Gibraltar, i la prevenció dels acords d'itinerància GSM de Gibraltar en telefonia mòbil a Espanya viceversa. Seguint amb Acord de Còrdova entre els Governs de Gibraltar, el Regne Unit i Espanya el setembre del 2006, aquestes restriccions es van eliminar a partir del 10 de febrer del 2007.

## Referències

* ↑ Joe Garcia «Gibraltar y España estarán unidas directamente por teléfono a partir de esta semana» (en espanyol). El País, 20-03-1986 [Consulta: 20 maig 2010].
# Dolmen de la Cabaneta

El Dolmen de la Cabaneta és un monument megalític de l'edat del bronze (fa 4000-4500 anys) situat just damunt del límit entre els termes municipals de la Torre de Cabdella, al Pallars Jussà, en l'àmbit del poble d'Envall, i Baix Pallars, del Pallars Sobirà. Aquest dolmen és l'únic del municipi de la Torre de Capdella, i destaca pel seu bon estat de conservació.
Es troba al capdamunt nord-est del Serrat de la Cabaneta, al nord-est del poble d'Envall, al vessant occidental de la Serra de Ruixou.
El dolmen va ser reconegut per primera vegada l’any 2007 per veïns i veïnes d’Envall i el 2008 se'n va comunicar la seva existència a la DG de Patrimoni Cultural de la Generalitat.

## Referències

* ↑ «Dolmen de la Cabaneta». Pallars Jussà.
* ↑ «Dolmen de la Cabaneta». Envall Cooperativa. Arxivat de l'original el 2021-04-12. [Consulta: 13 març 2021].

## Enllaços externs

* «Institut Cartogràfic de Catalunya».; cal fer tres passos d'aproximació. El topònim no hi apareix, però es veu el dolmen a l'ortofotomapa]
* «Ruta de La Pobleta de Bellveí - Envall - Dolmen de la Cabaneta - el Cogulló». Wikiloc.
* «Ruta:Senterada - Cérvoles - Dolmen de la Cabaneta del Moro - Turó de la Capcera». YouTube.
# Drama romàntic

El drama romàntic és aquell tipus de drama que es produeix dins del període conegut com a romanticisme.

## Característiques

L'any 1833 s'introdueix el drama romàntic a Catalunya de la mà de l'escriptor Francesc Altés i Casals, amb l'obra de Los caballeros de la Banda o Mudarra.
Si bé a Catalunya les primeres peces romàntiques són en castellà, uns anys després diversos autors comencen a utilitzar, sota la influència de la Renaixença, la llengua catalana en les seves obres; a la dècada dels cinquanta, Manuel Angelon escriu el primer drama romàntic en català: La Verge de les Mercès.
En aquest període cal destacar també la figura de Víctor Balaguer, que inicia la seva producció escrivint drames històrics en llengua castellana, i més tard es converteix en autor de tragèdies com Les esposalles de la morta (1879), basada en la història de Romeu i Julieta, Raig de lluna (1879), cant a la pàtria occitanocatalana i Don Juan Serrallonga (1868), drama romàntic que obté un enorme èxit.
Durant aquests anys moltes sales de teatre particulars se substitueixen per societats que disposen d'un escenari; a Barcelona es poden arribar a comptabilitzar una trentena de grups d'aficionats.

## Autors destacats

Cap a finals dels anys seixanta del segle xix sorgeix una nova generació d'autors que seran decisius per a l'evolució del teatre català. El seu membre més destacat és Serafí Pitarra, que cultiva tant el drama com la comèdia de costums i és autor, entre d'altres, de l'obra El ferrer de tall (1874). Altres escriptors són Eduard Vidal i Valenciano, Josep Feliu i Codina, Joaquim Riera i Bertran, Conrad Roure, Valentí Almirall o Josep Maria Arnau.
La majoria d'aquests autors coincideixen —i s'influiran mútuament— en els tallers que s'organitzen en alguns pisos particulars. Aquestes trobades poden ser tant polítiques com d'entreteniment i en moltes ocasions es munten també representacions teatrals.
Els joves que s'hi reuneixen, procedents de diversos estrats socials, tenen una forta consciència política i utilitzen la literatura com a instrument per a criticar la cultura establerta amb un tractament humorístic que inclou la caricatura i la paròdia.

## Referències

* 1 2 3 4 5 6 7 8 «Drama romàntic». Web del museu. Centre de Documentació i Museu de les Arts Escèniques, 2012. [Consulta: 26 octubre 2012].
# Dècada del 230 aC
## Esdeveniments

* A l'Índia, auge de l'Imperi Maurya i del budisme
* Auge de Pèrgam, on s'amplia la biblioteca fins a esdevenir la segona del món
* Expansió d'Amílcar Barca a terres ibèriques
* Guerra dels mercenaris

## Personatges destacats

* Seleuc II Cal·línic, rei selèucida (246 aC-226 aC)
* Demetri II, rei de Macedònia (239 aC-229 aC)
# Dècada del 210

La dècada del 210 comprèn el període que va des de l'1 de gener del 210 fins al 31 de desembre del 219.

## Esdeveniments

* Expansió romana per terres dels pobles germànics

## Personatges destacats

* Caracal·la, emperador romà (198-217)
* Calixt I
# Dècada del 240 aC
## Esdeveniments

* Acaba la Primera Guerra Púnica entre Roma i Cartago
* Aristarc de Samos calcula el diàmetre del Sol basant-se en la distància a la Terra i usant la trigonometria

## Personatges destacats

* Àratos de Sició
* Eratòstenes
* Amílcar Barca
* Ptolemeu III Evergetes I
* Qin Shihuang
# Districte de Limavady

El districte de Limavady (gaèlic irlandès Comhairle Bhuirg Léim an Mhadaidh) és un districte situat al comtat de Derry a Irlanda del Nord amb seu a la ciutat de Limavady. Té una població de 32.000 habitants dels quals el 63% viu a assentaments rurals. Té una àrea de 586 kilòmeters quadrats i inclou la vall del riu Roe. S'estén des de les Muntanyes Sperrin al sud a la platja de Benone, a set milles de la costa de l'oceà Atlàntic, la primera platja d'Irlanda del Nord que va obtenir la Bandera Blava. A part de Limavady altres ciutats són Dungiven i Ballykelly.
L'àrea del consell municipal de Limavady Borough Council comprèn tres àrees electorals: Limavady Town, Benbradagh i Bellarena. El consell fou establit en 1973 i està format per 15 membres elegits normalment per un període de quatre anys pel sistema de vot únic transferible. Junt amb el veí Districte de Coleraine forma el districte electoral d'East Londonderry per a les eleccions al Parlament del Regne Unit i l'Assemblea d'Irlanda del Nord.
A les darreres eleccions de 2011 foren elegits els següents membres: 6 Sinn Féin, 3 Social Democratic and Labour Party (SDLP), 3 Partit Unionista Democràtic (DUP), 2 Partit Unionista de l'Ulster (UUP) i 1 Veu Unionista Tradicional (TUV). Els càrrecs d'alcalde i tinent d'alcalde generalment són rotatoris entre els partits més votats d'ambdues comunitats. Pel desembre de 2012 l'alcalde és Cathal McLaughlin (Sinn Féin) i el tinent d'alcalde Alan Robinson (DUP).

## Resultat de les eleccions de 2011

| Partit | Partit | escons | modificació +/- |
| • | Sinn Féin | 6 | = |
| • | Social Democratic and Labour Party | 3 | = |
| • | Partit Unionista Democràtic | 3 | = |
| • | Partit Unionista de l'Ulster | 2 | = |
| • | Veu Unionista Tradicional | 1 | +1* |
* Boyd Douglas, elegit regidor del TUV, havia estat elegit anteriorment sota altres designacions, fins a 2011 com a representant de la Coalició Unionista Unida.

## Revisió de l'Administració Pública

En la revisió de l'Administració Pública (RPA), el consell s'ha d'unificar amb els districtes de Coleraine, Ballymoney i Moyne el 2011 per a formar el consell del Districtre de Causeway Coast i Glens amb una àrea ampliada de 1.796 km² i una població de 131.564 habitants. Les següents eleccions tindran lloc en maig de 2009, però el 25 d'abril de 2008, Shaun Woodward, Secretari d'Estat per a Irlanda del Nord anuncià que les eleccions de districte programades per a 2009 serien posposades fins a la introducció dels 11 nous consells en 2011.

## Referències

* ↑ «Limavady Borough Council website». Arxivat de l'original el 2020-11-23. [Consulta: 9 juny 2013].
* ↑ «Council website». Arxivat de l'original el 2012-04-25. [Consulta: 9 juny 2013].
* ↑ «Minister Foster announces decisions on Local Government Reform». DoE. Arxivat de l'original el 2011-02-18. [Consulta: 9 juny 2013].
* ↑ Northern Ireland elections are postponed, BBC News, April 25, 2008, consultat el 27 d'abril de 2008

## Enllaços externs

* Limavady Borough Council Arxivat 2020-11-23 a Wayback Machine.
* Limavady Borough Arxivat 2012-11-28 a Wayback Machine.
# Districte de Limassol

El Districte de Limassol és un dels sis districtes de Xipre. La capital és Limassol. El 2011 tenia 239,842 habitants, el 77% dels quals vivien en zones urbanes. Una part del districte està cedida al Regne Unit qui hi ha instal·lat les bases militars d'Akrotiri i Dekélia.

## Referències

* ↑ «Population – Place of Residence, 2011», 17-04-2014. Arxivat de l'original el 16 octubre 2014.
# Gülşah Kocatürk

Gülşah Kocatürk (Esmirna, 1 de gener de 1986) és una esportista turca que va competir en judo, guanyadora d'una medalla de bronze al Campionat Europeu de Judo de 2009 en la categoria de +78 kg.
Va participar en els Jocs Olímpics de Londres 2012, on va finalitzar novena en la categoria de +78 kg.

## Palmarès internacional

Campionat Europeu :
| Any | Lloc | Medalla | Categoria |
| 2009 | Tbilisi ( Geòrgia) | 3 | +78 kg |

## Referències

* ↑ Gülşah Kocatürk en Judoinside.com (anglès)
* ↑ Gülşah Kocatürk Arxivat 2016-03-05 a Wayback Machine. en Sports-reference.com (SR/Olympic Sports) (anglès)
# Teoria de tipus intuicionista

La teoria de tipus intuïcionista, en anglès: Intuitionistic type theory (també coneguda com a constructive type theory, o Martin-Löf type theory) és una teoria de tipus i un fonament matemàtic alternatiu basada en els principis del constructivisme matemàtic. Aquesta teoria va ser presentada pel matemàtic suec Per Martin-Löf el 1972. Martin-Löf l'ha modificada unes poques vegades, la seva formulació impredicativa de l'any 1971 era inconsistent com va demostrar la Paradoxa de Girard. Formulacions posteriors si eren predicatives.
La teoria de tipus intuïcionista està basada en certes analogies o isomorfismes entre proposicions i tipus.
Aquesta teoria internalitza la interpretació de la lògica intuicionista proposada per Brouwer, Heyting i Kolmogórov, l'anomenada com BHK interpretation.

## Bibliografia

* Bengt Nordström; Kent Petersson; Jan M. Smith (1990). Programming in Martin-Löf's Type Theory. Oxford University Press. The book is out of print, but a free version can be picked up from here.
* Thompson, Simon (1991). Type Theory and Functional Programming Addison-Wesley. ISBN 0-201-41667-0.
* Granström, Johan G. (2011). Treatise on Intuitionistic Type Theory Springer. ISBN 978-94-007-1735-0.

## Enllaços externs

* EU Types Project: Tutorials - lecture notes and slides from the Types Summer School 2005
* n-Categories - Sketch of a Definition - letter from John Baez and James Dolan to Ross Street, November 29, 1995
# Best Laid Plans

Best Laid Plans és una pel·lícula estatunidenca dirigida per Mike Barker, estrenada l'any 1999.

## Argument

Un jove anomenat Nick acaba de ficar-se en un enorme embolic: un traficant de cocaïna li exigeix pagar un deute - un robatori- per valor de quinze mil dòlars abans del cap de setmana. Buscant la manera de pagar, Nick i la seva promesa es troben amb un vell amic, qui aviat es torna peó i còmplice en un sòrdid pla.

## Repartiment

* Alessandro Nivola: Nick
* Reese Witherspoon: Lissa
* Josh Brolin: Bryce
* Gene Wolande: Lawyer
* Jonathan McMurtry: Vet
* Father Terrance Sweeney: Capellà

## Rebuda

* "Una barreja de vistós estil visual i argument profundament enrevessat (...) Visualment ambiciosa, però exasperadament escrita, és el tipus de thriller en el qual l'estil desborda el contingut"
* "Tensa i intrigant (...) excel·lents interpretacions"
* "En una tensa atmosfera amb elements de cinema negre (...) Un sòlid guió que adapta una novel·la de John Fowles aporta densitat dramàtica a un relat claustrofòbic i inquietant, en el que destaca el poderós treball de Reese Witherspoon"

## Referències

* ↑ Best Laid Plans (en anglès).
* ↑ Maslin, Janet. The New York Times. Best Laid Plans (en anglès). The New York Times.
* ↑ Thomas, Kevin. Los Angeles Times. Best Laid Plans (en anglès). Los Angeles Times.
* ↑ Palomo, Miguel Ángel. El País. Best Laid Plans (en anglès). El País.